ดาบธาตุสถิต

ดาบธาตุสถิต ;(Sword) ศาสตราวุธประเภทหนึ่งที่ถูกใช้กันมาอย่างยาวนาน (Lixariz 3) มีความซับซ้อนและกลไกการมีชีวิตที่แตกต่างจากทุกเผ่าพันธุ์  เป็นเผ่าพันธุ์ใหม่ที่ถูกสร้างขึ้นด้วยวิทยาการของมนุษย์  มีจำนวนน้อยที่สุดในจักรวาลรองจากนักทำนาย

Origin
ดาบธาตุสถิตนั้นเป็นศาสตราโบราณที่ใกล้เคียงกับ 'คำสาป' และแม้ไม่มีที่มาที่ไปหรือบันทึกชัดเจนว่าดาบธาตุสถิตถูกสร้างขึ้นเมื่อใด หรือโดยผู้ใดเป็นคนแรก  แต่ผู้คนจะรับรู้กันว่าดาบธาตุสถิตนั้นคือดาบที่มีวิญญาณสถิตอยู่เช่นเดียวกับพลังธาตุตามชื่อของมัน  สามารถเปลี่ยนรูปลักษณ์จากศาสตราวุธเป็นมนุษย์ได้  และจะมีพลังทางกายภาพมากกว่า

ทว่าในความเป็นจริงนั้นดาบธาตุสถิตถูกสร้างขึ้นจากมนุษย์เป็นๆ และหลอมส่วนใดส่วนหนึ่งของร่างกายเข้ากับเหล็กเนเวล (เหล็กน้ำแข็ง)  แม้ว่าเนเวลจะมีคุณสมบัติที่ช่วยทำให้ธาตุสถิตในดาบแข็งแกร่งขึ้น  แต่คุณสมบัติลับที่ไม่มีใครรู้คือเนเวลนั้นสามารถกักขังและสะกดวิญญาณของสิ่งมีชีวิต  ตลอดจนความทรงจำได้

ดาบธาตุสถิตนั้นคือเป็นศาสตราวุธอันทรงอำนาจที่หาได้ยาก มักไปปรากกอยู่ในมือของผู้มีอำนาจหรือทรงอิทธิพลของระบบสังคมต่างๆ  ทั้งราชวงศ์ ขุนนาง อัศวิน หรือหัวหน้ากองโจร  เพราะอำนาจและพลังที่มหาศาลในดาบนั้นทำให้ได้เปรียบอย่างมากในการทำสงครามหรือการเจรจาต่อรอง  ยิ่งรัฐหรือเมืองใดมีดาบในครอบครองมากก็ยิ่งมีอำนาจในการต่อรองมากแปรผันกันไป  ดังนั้นนอกจากสงครามการชิงดินแดน ในบางครั้งก็มีการชิงตัวดาบธาตุสถิตเกิดขึ้นด้วย  และแม้ว่ามันจะเป็นที่ต้องการอย่างมากแต่กลับแทบไม่มีใครรู้ถึงวิทยาการในการสร้างดาบเหล่านั้น  และช่างตีดาบส่วนมากก็ตายจากไปหมดแล้วและปราศจากผู้สืบทอดด้วยเหตุผลบางประการ

Fight
ดาบธาตุสถิตมีประสิทธิภาพในการต่อสู้ได้ดีกว่าดาบหรือนักดาบทั่วไปอย่างมาก เนื่องจากมีทักษะและความคิดเฉพาะตัวเหมือนมนุษย์ทำให้สามารถตอบโต้การโจมตีหรือรูปแบบการต่อสู้ได้อย่างยืดหยุ่น  และด้วยอายุที่มากกว่าดาบหรือมนุษย์ทำให้ดาบเหล่านี้สามารถสะสมประสบการณ์ได้มากกว่า  รวมทั้งความแข็งแกร่งที่เกิดจากเหล็กที่เป็นวัตถุดิบตั้งต้นที่เสริมพลังธาตุของดาบนั้นๆทำให้ดาบทั่วไปแทบทำรอยขีดข่วนกับดาบธาตุสถิตไม่ได้เลย

ทว่าโดยส่วนใหญ่ดาบธาตุสถิตจะถูกใช้ในรูปลักษณ์ศาสตราวุธและต้องการเจ้าของ(นักดาบ) ทำให้ส่วนใหญ่พลังของดาบที่แสดงออกมาจะแปรผันตามฝีมือของเจ้าของ แต่ก็มีบางกรณีที่ดาบธาตุสถิตเปลี่ยนร่างเป็นมนุษย์และต่อสู้ด้วยตนเอง

Element
'ธาตุสถิต' ในตัวดาบนั้นจะแตกต่างกันออกไป อาทิ ธาตุดิน ธาตุลม ธาตุไฟ ธาตุแสง หรือธาตุมืด ซึ่งจะจำแนกได้จากที่มาของเหล็กเนเวลที่ใช้ในการสร้าง ดังนั้นผลลัพธ์ของการแสดงพลังจึงแตกต่างกัน ธาตุเหล่านั้นมีทั้งที่สามารถใช้ประสานร่วมกัน หรือแพ้ทางซึ่งกันและกันได้  และแม้จะเป็นธาตุเดียวกันแต่ก็ใช่ว่าเมื่อสู้กันแล้วผลจะออกมาเท่าเทียมกัน  ยังคงมีความแตกต่างกันเรื่องของความบริสุทธิ์ของธาตุที่เป็นมาตั้งแต่กำเนิดที่จะเป็นตัวแปรความแข็งแกร่งในการต่อสู้  ซึ่งนั่นจะทำให้ดาบที่แพ้ทางธาตุมีสิทธิ์เอาชนะธาตุที่ตัวเองแพ้ทางได้จากความบริสุทธิ์ที่มากกว่า  พลังธาตุสถิตนั้นไม่ใช่พลังเวทมนตร์ มันมีความแตกต่างและความซับซ้อนที่มนุษย์ยังค้นพบไม่หมดอีกจำนวนมาก

List

 * Vesta - ธาตุลม
 * Aria - ธาตุน้ำ
 * Letizia - ธาตุไฟ
 * Anya - ธาตุแสง

Another

 * ดาบธาตุสถิตนั้นมีอายุยาวนานหลายร้อยปี บางเล่มก็เกือบพันปี  และจะมีชีวิตอยู่เช่นนั้นไปเรื่อยๆหากร่างดาบไม่ได้รับความเสียหายหรือแตกหัก  (เฉลี่ยอยู่ที่ 200-500 ปี)
 * ร่างมนุษย์ของดาบธาตุสถิตนั้นไม่เสื่อมสภาพ (ไม่เกิดการชราภาพ)
 * ความบริสุทธิ์ของธาตุนั้นเปลี่ยนแปลงไม่ได้ เหมือนกับลักษณะเฉพาะที่ติดตัวมาตั้งแต่กำเนิด